Ստեփան Ստեփանյան (օդաչու)
Ստեփան Վաչագանի Ստեփանյան (), հայ օդաչու, Արցախյան ազատամարտի մասնակից, ՀՀ բանակի մայոր։

Ավարտել է ՌԴ Ի.Ս. Պոլբինի անվան Օրենբուրգի բարձրագույն ռազմաավիացիոն օդաչուական ուսումնարանը (1991) և Յու. Գագարինի անվան ռազմաօդային ակադեմիան (2002)։ 1992 թվականից ծառայում է ՀՀ ԶՈՒ-ում։ 1992–1994 թվականներին Մի-8 ուղղաթիռի անձնակազմում (օղակի, ապա՝ էսկադրիլիայի ղեկապետ) մասնակցել է ՀՀ և ԼՂՀ սահմանների ինքնապաշտպանությանը։ Ընդհանուր թռիչքաժամը կազմել է 800 ժամ։ Պարգևատրվել է ՀՀ «Անբասիր ծառայության համար» 1-ին աստիճանի մեդալով։

2009 թ. հունվարի 21-ին ՀՀ Նախագահի հրամանագրով պարգևատրվել է Մարտական ծառայության մեդալով։

Ծանոթագրություններ 

Արցախյան ազատամարտի հայ օդաչուներ
Մարտական ծառայության մեդալակիրներ